

**RIETAVO SAVIVALDYBĖS TARYBA**

**SPRENDIMAS**

**DĖL RIETAVO SAVIVALDYBĖS MOKINIŲ DALYVAUJAMOJO BIUDŽETO INICIATYVOS PROJEKTŲ ATRANKOS IR FINANSAVIMO TVARKOS APRAŠO PATVIRTINIMO**

2024 m. kovo 21 d. Nr. T1-42

Rietavas

Vadovaudamasi Lietuvos Respublikos vietos savivaldos įstatymo 7 straipsnio 19 punktu ir 15 straipsnio 4 dalimi, Nacionalinės jaunimo politikos 2023–2027 metų veiksmų plano, patvirtinto Lietuvos Respublikos socialinės apsaugos ir darbo ministro 2023 m. liepos 17 d. įsakymu Nr. A1-469 „Dėl nacionalinės jaunimo politikos 2023–2027 metų veiksmų plano patvirtinimo“, IV skyriaus 1.1.3. ir 3.3.2. priemone, Rietavo savivaldybės taryba n u s p r e n d ž i a:

Patvirtinti Rietavo savivaldybės mokinių dalyvaujamojo biudžeto iniciatyvos projektų atrankos ir finansavimo tvarkos aprašą (pridedama).

Sprendimas gali būti skundžiamas ikiteismine tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo ar įteikimo suinteresuotai šaliai dienos.

Savivaldybės meras Antanas Černeckis

PATVIRTINTA

Rietavo savivaldybės tarybos

2024 m. kovo 21 d.

sprendimu Nr. T1-42

**RIETAVO SAVIVALDYBĖS MOKINIŲ DALYVAUJAMOJO BIUDŽETO INICIATYVOS PROJEKTŲ ATRANKOS IR FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Rietavo savivaldybės mokinių dalyvaujamojo biudžeto iniciatyvos projektų finansavimo tvarkos aprašas (toliau – Aprašas) nustato Rietavo savivaldybės (toliau – Savivaldybė) biudžeto lėšomis finansuojamų Rietavo savivaldybės mokyklose (toliau – Mokyklos) besimokančių mokinių inicijuotų dalyvaujamojo biudžeto modeliu grįstų projektų idėjų pasiūlymų teikimo, vertinimo, atrankos, finansavimo bei įgyvendinimo tvarką mokyklose.

2. Rietavo savivaldybės mokinių dalyvaujamojo biudžeto iniciatyvos projektų finansavimo tikslas – skatinti mokinių iniciatyvas, pilietiškumą, kūrybingumą, ugdyti finansinio raštingumo bei verslumo įgūdžius, gilinti žinias apie mokyklos biudžeto sudarymą, burti mokinių ir mokyklų bendruomenes, didinti mokinių įsitraukimą į mokyklos veiklas ir kurti atvirą pasitikėjimu grįstą sprendimų priėmimo kultūrą. Projektai turi būti skirti visai mokyklos bendruomenei (netradicinių ugdymo aplinkų, poilsio ir interaktyvių erdvių įrengimas ar tobulinimas, ugdymo priemonių įsigijimas, išvykų, renginių organizavimas ir pan.).

3. Mokinių dalyvaujamojo biudžeto iniciatyvos projektai finansuojami iš einamųjų metų patvirtinto savivaldybės biudžeto.

4. Mokinių dalyvaujamojo biudžeto iniciatyvos projektų aprašo įgyvendinimą koordinuoja Rietavo savivaldybės administracijos vyr. specialistas (jaunimo reikalų koordinatorius).

5. Mokyklos, norinčios išbandyti mokinių dalyvaujamojo biudžeto modelį, iki einamųjų metų gegužės 1 d. privalo pateikti prašymą Savivaldybei (1 priedas). Einamųjų metų Savivaldybės biudžete priemonei įgyvendinti skirtos lėšos Savivaldybės mero potvarkiu paskirstomos ne konkurso būdu, po lygiai mokykloms, pateikusioms prašymus.

6. Apraše vartojamos sąvokos:

6.1. **Projektų vertinimo ir atrankos komisija** (toliau – Komisija) – sudaroma iš 2 mokyklos administracijos darbuotojų ir (ar) mokytojų ir 2 mokinių savivaldos atstovų. Komisija sudaroma mokyklos direktoriaus įsakymu.

6.2. **Mokyklos bendruomenė** – mokyklos mokytojai, mokiniai, jų tėvai (globėjai, rūpintojai) ir kiti asmenys, vienijami mokymo santykių ir bendrų švietimo tikslų.

6.3. **Mentoriai** – mokyklų mokytojai ir (ar) administracijos darbuotojai, atsakingi už dalyvaujamojo biudžeto modelio proceso įgyvendinimą, mokinių palydėjimą ir kuravimą mokyklose.

6.4. **Mokinių grupė** – 2–5 mokiniai nuo 14 metų amžiaus grupė, projektų vertinimo ir atrankos komisijai teikianti projektą.

6.5. **Projektas** – laike apibrėžta nekomercinė, negeneruojanti pajamų kryptingos veiklos priemonių visuma, įgyvendinama vadovaujantis Aprašo nuostatomis.

6.6. **Projekto paraiška** – tai nustatytos formos dokumentas, kuriame aprašytos idėjos, planuojamos veiklos, projekto tikslai, vykdytojai ir dalyviai bei rezultatai (2 priedas).

6.7. **Vieša atranka** – mokinių balsavimas už pateiktą projekto iniciatyvą mokykloje vadovaujantis Aprašu.

**II SKYRIUS**

**PROJEKTŲ TEIKIMO TVARKA**

7. Mokyklų administracija einamaisiais biudžetiniais metais ne vėliau kaip iki gegužės 10 d. pristato dalyvaujamojo biudžeto iniciatyvą moksleiviams ir informuoja apie galimybę teikti mokinių dalyvaujamojo biudžeto iniciatyvos projektus (toliau – Projektai).

8. Mokyklos einamaisiais biudžetiniais metais ne vėliau kaip iki birželio 1 d. skelbia Projektų finansavimo konkursą (toliau – Konkursas). Informacija skelbiama mokyklų skelbimų lentoje, interneto svetainėje ir (ar) socialiniuose tinkluose.

9. Projektų paraiškos (2 priedas) teikiamos vadovaujantis Aprašu, mokyklos administracijos nustatyta tvarka ir terminais.

10. Mokinių grupė mokyklos nustatyta tvarka ir terminais pateikia užpildytą Projekto paraišką.

11. Būtinieji reikalavimai Projektui:

11.1. Projekto įgyvendinimo vertė negali viršyti mokyklai skirtos sumos;

11.2. Projektas skirtas visai mokyklos bendruomenei (netradicinių ugdymo aplinkų, poilsio ir interaktyvių erdvių įrengimas ar tobulinimas, ugdymo priemonių įsigijimas, išvykų, renginių organizavimas ir pan.);

11.3. būti nereikalaujantys išlaikymo išlaidų ar papildomos darbo jėgos jų įgyvendinimui;

11.4. būti orientuoti į tai, ko mokykloje dar nėra arba į tai, ką mokykla turi, bet reikia atnaujinti.

12. Mokiniai turi teisę Projekto paraišką atsiimti bet kuriuo metu iki viešosios atrankos paskelbimo pradžios.

13. Konsultacijas ir metodinę pagalbą mokiniams, norintiems teikti Projekto paraišką, teikia mokyklų mentoriai.

14. Konsultaciją ir metodinę pagalbą mokykloms, organizuojančioms dalyvaujamojo biudžeto iniciatyvą, teikia Savivaldybės administracijos vyr. specialistas (jaunimo reikalų koordinatorius).

**III SKYRIUS**

**PROJEKTŲ VERTINIMAS IR ATRANKA**

15. Projektų vertinimas vyksta dviem etapais:

15.1. administracinės atitikties vertinimas;

15.2. vieša atranka.

16. Administracinės atitikties vertinimą atlieka Projektų vertinimo ir atrankos komisija (toliau – Komisija) per 5 darbo dienas nuo paskutinės Projektų paraiškų pateikimo dienos. Komisijos pirmininkas ir sekretorius išrenkami pirmojo posėdžio metu. Komisija sprendimus priima balsų dauguma, jeigu balsai pasiskirsto po lygiai, lemiamą balsą turi pirmininkas. Komisijos posėdžiai protokoluojami, o sprendimai įforminami protokoluose, kuriuos pasirašo Komisijos pirmininkas ir sekretorius.

17. Administracinės atitikties vertinimo metu įvertinama ar:

17.1. Projekto paraiška pateikta laiku ir nustatytais terminais;

17.2. Projekto paraiška atitinka Aprašo 2 priede nustatytą formą;

17.3. Projekto išlaidos yra pagrįstos, atitinka Aprašo 26 ir 27 punktuose nustatytus reikalavimus;

17.4. Projekte numatytos įsigyti prekės ir (ar) paslaugos yra tinkamos naudoti mokyklos patalpose ir (ar) erdvėse;

17.5. Projekto rezultatai atitinka Aprašo 2 punkte nustatytus tikslus ir nebus naudojami komerciniais tikslais.

18. Iš visų pateiktų vertinti Projektų, atitinkančių Aprašo 17 punkto nuostatas, sudaromas atrinktų Projektų sąrašas. Jeigu Projektas įvertinamas kaip neatitinkantis reikalavimų, Komisija nusprendžia jo nefinansuoti ir apie tai informuoja pareiškėjus.

19. Mokyklos direktoriaus įsakymu tvirtinamas nuasmenintas atrinktų Projektų sąrašas, kuriame nurodomas Projekto pavadinimas, tikslas, trumpas aprašymas ir įgyvendinimui reikalinga lėšų suma.

20. Patvirtintas sąrašas skelbiamas mokyklos skelbimų lentoje, interneto svetainėje ir (ar) socialiniuose tinkluose.

21. Per 5 darbo dienas nuo sąrašo paskelbimo dienos mokyklos administracija organizuoja viešą Projektų atranką mokykloje – visuotinio susirinkimo metu (gyvai arba nuotoliniu būdu realiuoju laiku elektroninių ryšių priemonėmis) pareiškėjai pristato savo idėjas (nuotraukos, brėžiniai, piešiniai ir pan.). Kiekvienam pristatymui skiriama iki 10 min. Pranešimas pateikiamas laisva forma. Balsavimas vyksta mokyklos pasirinktu būdu (slaptas balsavimas įmetant biuletenį į balsadėžę, elektroninis balsavimas ir pan.) balsuojant už vieną Projektą.

22. Balsavimo teisę turi visa mokyklos bendruomenė.

23. Komisija, suskaičiavusi balsavimo rezultatus, sudaro Projektų sąrašą pagal surinktų balsų skaičių (nuo daugiausiai balsų surinkusių Projektų iki mažiausiai).

24. Mokyklos direktorius pasirašo įsakymą dėl Projekto / Projektų finansavimo.

25. Informacija apie Konkurso nugalėtojus (finansuotinų Projektų autoriai, aprašymai ir kt.) skelbiama mokyklos skelbimų lentoje, interneto svetainėje ir (ar) socialiniuose tinkluose, Savivaldybės interneto svetainėje www.rietavas.lt ir kitose informacinėse priemonėse.

**IV SKYRIUS**

**PROJEKTŲ FINANSAVIMAS IR ADMINISTRAVIMAS**

26. Projektui įgyvendinti skirtos lėšos turi būti tiesiogiai susijusios su Projekto įgyvendinimu ir gali būti naudojamos:

26.1. prekėms ir paslaugoms įsigyti;

26.2. ilgalaikiam turtui įsigyti.

27. Lėšos negali būti naudojamos:

27.1. mokyklos paprastam remontui ir patalpų išlaikymui;

27.2. ilgalaikei patalpų nuomai ar išperkamajai nuomai, kapitaliniam remontui, rekonstrukcijai ir statybai;

27.3. projekto parengimo išlaidoms ir darbo užmokesčiui.

28. Už Projektų lėšų apskaitą mokyklose atsakingas apskaitą tvarkantis asmuo.

**V SKYRIUS**

**PROJEKTŲ ĮGYVENDINIMAS IR ATSISKAITYMAS**

29. Atrinktus Projektus iki einamųjų metų gruodžio 10 d. įgyvendina mokiniai, kuruojami mokyklos mentorių.

30. Mokiniai yra atsakingi už Projekto:

30.1. veiklų įgyvendinimą;

30.2. techninių specifikacijų paslaugoms ar prekėms pirkti parengimą su mentoriaus pagalba;

30.3. projektų rezultatų ataskaitos parengimą.

31. Vadovaujantis mokyklos nustatyta tvarka, dokumentų parengimą apmokėjimui už Projektui reikalingas veiklas, prekes ir kt. atlieka mokyklos administracijos darbuotojai.

32. Mentoriai, kartu su mokiniais per 5 darbo dienas nuo Projektų įgyvendinimo pabaigos, mokyklos administracijai pateikia Aprašo 3 priede nustatytos formos Projekto veiklos rezultatų ataskaitą.

33. Mokykla už Projekto įgyvendinimą ir lėšų panaudojimą Savivaldybei atsiskaito ne vėliau kaip iki einamųjų metų gruodžio 20 d.:

33.1. mokyklos administracija užpildo bendrą visų Projektų veiklos rezultatų ataskaitą (4 priedas) ir pateikia Savivaldybės administracijos vyr. specialistui (jaunimo reikalų koordinatoriui);

33.2. mokyklos Biudžeto išlaidų sąmatos vykdymo ataskaitą pagal Lietuvos Respublikos finansų ministro patvirtintą formą Nr. 2 pateikia Savivaldybės administracijos Finansų skyriui;

33.3. nepanaudotas lėšas mokykla grąžina į Savivaldybės biudžetą;

33.4. mokykla už skirtų Projektui įgyvendinti lėšų naudojimą ne pagal paskirtį atsako teisės aktų nustatyta tvarka.

**VI SKYRIUS**

**BAIGIAMOSIOS NUOSTATOS**

34. Protokolai, sprendimai, įsakymai, mokyklų pateikti dokumentai ar jų kopijos saugomi teisės aktų nustatyta tvarka.

35. Savivaldybės mokyklos yra atsakingos už Savivaldybės skirtų lėšų tikslingą panaudojimą.

36. Lėšų panaudojimo kontrolė vykdoma teisės aktų nustatyta tvarka.

37. Aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.

38. Ginčai, kylantys dėl Projektų vertinimo rezultatų ar lėšų skyrimo, naudojimo ir atsiskaitymo, sprendžiami Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rietavo savivaldybės mokinių dalyvaujamojo biudžeto iniciatyvos projektų atrankos ir finansavimo tvarkos aprašo

2 priedas

**PROJEKTO PARAIŠKA**

\_\_\_\_\_\_\_\_\_\_\_\_\_

(data)

**1. Bendra informacija apie projektą ir pareiškėją**

|  |
| --- |
| **1.1. Projekto pavadinimas** |
|  |
| **1.2. Pareiškėjas** *(mokykloje besimokančių mokinių grupės, sudarytos iš 2–5 asmenų)* |
| Vardas ir pavardė, kontaktai (telefono numeris, el. paštas) |  |
| Vardas ir pavardė, kontaktai (telefono numeris, el. paštas) |  |
| Vardas ir pavardė, kontaktai (telefono numeris, el. paštas) |  |
| Vardas ir pavardė, kontaktai (telefono numeris, el. paštas) |  |
| Vardas ir pavardė, kontaktai (telefono numeris, el. paštas) |  |
| **1.3. Mentorius** |
| Vardas ir pavardė, kontaktai (telefono numeris, el. paštas) |  |

**2. Projekto aprašymas (santrauka)**

|  |
| --- |
| 2.1. ***Projekto tikslas, tikslinė grupė, sprendžiama problema*** (*ne daugiau kaip pusė lapo)* |
|  |
| 2.2.***Projekto rezultatai, jų nauda mokyklos bendruomenei*** |
|  |
| 2.3. ***Numatomos projekto veiklos, veiklų kiekybiniai ir kokybiniai rodikliai*** |
|  |

**3. Projekto sąmata**

|  |  |  |  |
| --- | --- | --- | --- |
| ***Eil. Nr.***  | ***Išlaidų pavadinimas*** | ***Išlaidų pagrindimas*** | ***Išlaidų suma, Eur*** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| **Iš viso** |  |  |

**4. Projekto paraiškos priedai**

|  |  |  |
| --- | --- | --- |
| ***Eil. Nr.*** | ***Priedo pavadinimas*** *(preliminarią projekto sąmatą pagrindžiantys dokumentai, vizualizacijos, brėžiniai, schemos, rekomendacijos, ar kita informacija, papildanti projekto aprašymą)* | ***Lapų skaičius*** |
| 1.  |  |  |
| 2. |  |  |
| 3.  |  |  |

**5. Tvirtinu:**

5.1. Projekto paraiškoje ir jo prieduose pateikta informacija yra teisinga.

5.2. Sutinku, kad informacija apie mano pateiktą Projektą būtų skelbiama mokyklos skelbimų lentoje, interneto svetainėje ir (ar) socialiniuose tinkluose, Savivaldybės interneto svetainėje www.rietavas.lt ir kitose informacinėse priemonėse.

**Mokiniai:**

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

**Mentorius:**

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Rietavo savivaldybės mokinių dalyvaujamojo biudžeto iniciatyvos projektų atrankos ir finansavimo tvarkos aprašo

3 priedas

**PROJEKTO VEIKLOS REZULTATŲ ATASKAITA**

\_\_\_\_\_\_\_\_\_\_\_\_\_\_\_

(data)

**1. Bendra informacija apie įgyvendintą projektą ir jo vykdytojus**

|  |
| --- |
| ***1.1.Projekto pavadinimas*** |
|  |
| ***1.2. Pareiškėjas*** *(mokykloje besimokančių mokinių grupės, sudarytos iš 2–5 asmenų)* |
| Vardas ir pavardė, kontaktai (telefono numeris, el. paštas) |  |
| Vardas ir pavardė, kontaktai (telefono numeris, el. paštas) |  |
| Vardas ir pavardė, kontaktai (telefono numeris, el. paštas) |  |
| Vardas ir pavardė, kontaktai (telefono numeris, el. paštas) |  |
| Vardas ir pavardė, kontaktai (telefono numeris, el. paštas) |  |
| ***1.3. Mentorius*** |
| Vardas ir pavardė, kontaktai (telefono numeris, el. paštas) |  |

**2. Projekto pasiekimai (santrauka)**

|  |
| --- |
| ***2.1. Projekto tikslas*** |
|  |
| ***2.2. Projekto nauda mokyklos bendruomenei*** |
|  |
| ***2.3. Veiklų aprašymas*** |
| **Eil. Nr.**  | **Įvykdytos veiklos**  | **Kokybiniai rezultatai** | **Kiekybiniai rezultatai** |
| 1. |  |  |  |
| 2. |  |  |  |
| 3. |  |  |  |

**3. Informacija apie projekto viešinimą įgyvendinimo laikotarpiu**

|  |  |  |
| --- | --- | --- |
| ***Tikslinė grupė*** | ***Informavimo tikslas ir būdas*** | ***Informavimo laikas*** |
|  |  |  |
|  |  |  |

**4. Projekto veiklos rezultatų ataskaitos priedai**

|  |  |  |
| --- | --- | --- |
| ***Eil. Nr.*** | ***Priedo pavadinimas*** *(veiklos dalyvių ir susitikimų sąrašai, veiklos įgyvendinimo faktą patvirtinanti vaizdinė medžiaga (fotografijos, vaizdo įrašai ir pan.)* | ***Lapų skaičius*** |
| 1.  |  |  |
| 2. |  |  |
| 3.  |  |  |

**Mokiniai:**

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

**Mentorius:**

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Rietavo savivaldybės mokinių dalyvaujamojo biudžeto iniciatyvos projektų atrankos ir finansavimo tvarkos aprašo

4 priedas

**BENDRA VISŲ PROJEKTŲ VEIKLOS REZULTATŲ ATASKAITA**

\_\_\_\_\_\_\_\_\_\_\_\_\_\_

(data)

**1.Bendra informacija apie mokyklą**

|  |
| --- |
| ***1.1. Mokyklos pavadinimas*** |
|  |
| ***1.2. Mokyklos mentorius (-iai)*** |
| 1.2.1.  | Vardas ir pavardė, kontaktai (telefono numeris, el. paštas) |
| 1.2.2.  | Vardas ir pavardė, kontaktai (telefono numeris, el. paštas) |

**2. Projektų rezultatai**

|  |
| --- |
| ***2.1. Įvykdytų projektų nauda mokyklos bendruomenei*** |
|  |
| ***2.2. Informacija apie įvykdytus projektus*** |
| **Projekto pavadinimas** | **Projekto tikslas** | **Skirta lėšų suma, Eur** | **Kokybiniai rezultatai** | **Kiekybiniai rezultatai** |
|  |  |  |  |  |
|  |  |  |  |  |

**3. Projektų veiklos rezultatų ataskaitos priedai**

|  |  |  |
| --- | --- | --- |
| ***Eil. Nr.*** | ***Priedo pavadinimas*** *(veiklos ir susitikimų dalyvių sąrašai, veiklos įgyvendinimo faktą patvirtinanti vaizdinė medžiaga (fotografijos, vaizdo įrašai ir pan.)* | ***Lapų skaičius*** |
| 1.  |  |  |
| 2. |  |  |
| 3.  |  |  |

|  |  |
| --- | --- |
|  |  |
| Mokyklos direktorius (-ė)  | Vardas ir pavardė, parašas, data |